Du har hørt det før, nu hører du det igen; et billede siger mere end tusind ord – og det kommer især til sin ret når vi snakker turisme. Bare se på TripAdvisor. De har næsten 400 millioner besøgende om måneden og store dele af deres site er bygget på billeder. Når du sælger en rejse, sælger du en oplevelse, derfor spiller det visuelle en stor rolle. Sætter du billeder på rejsen, giver du dine potentielle kunder chancen for at drømme sig væk – og dermed forøges sandsynligheden for at de foretager et køb. Nice to know: Farverige billeder/videoer øger vores villighed til at læse et stykke tekst (læs: tilbud) med hele 80%.